rejauldu/bengali-wikipedia huggingface dataset:
বলধা জমিদার বাড়ি বাংলাদেশ এর গাজীপুর জেলার গাজীপুর সদর উপজেলার বাড়িয়া ইউনিয়নের বলধা গ্রামে অবস্থিত এক ঐতিহাসিক জমিদার বাড়ি। স্থানীয়দের কাছে এটি চৌধুরী বাড়ি নামে বেশ পরিচিত।  ইতিহাস জমিদার বাড়ির গোড়াপত্তনকারী জমিদার রাজ কিশোর রায় চৌধুরী। তবে কবে নাগাদ এই জমিদার বংশের জমিদারী শুরু হয় তার সঠিক তথ্য জানা যায়নি। তার আমলে বর্তমান গাজীপুর জেলার কাপাসিয়া, শ্রীপুর, কালীগঞ্জ ও গাজীপুর সদর উপজেলার বিভিন্ন এলাকা তার জমিদারীর আওতাভুক্ত ছিল। জমিদার রাজ কিশোর রায় চৌধুরী ছিলেন নিঃসন্তান। তাই তিনি এই জমিদারী টিকে রাখার জন্য হরেন্দ্র নারায়ণ রায় চৌধুরীকে দত্তক নেন। এই জমিদার হরেন্দ্র নারায়ণ রায় চৌধুরীই জমিদার বাড়ির অবকাঠামোতে পরিবর্তন আনেন। অর্থাৎ তার আমলেই জমিদার বাড়ির সকল স্থাপনাগুলি তৈরি করা হয়। তিনি তার জমিদারীর আওতায় শৈলাট, ধনুয়া ও ধামরাই এলাকা অন্তর্ভুক্ত করেন। এছাড়াও তিনি এই জমিদার বাড়ি ছাড়াও ভারতের কলকাতা ও দার্জিলিংয়ে ০২টি করে এবং লৌখনো ও পুরিতে ০১টি করে বাড়ি নির্মাণ করেন। এছাড়াও ঢাকার ওয়ারীতে "কালচার" নামে একটি বাড়ি নির্মাণ করেন। যা এখন "বলধা হাউজ" নামে সকলের কাছে পরিচিত। তিনি তার জমিদারীর সময় অনেক স্মতিচিহ্ন তৈরি করে রেখে যান। তারই হাতে তৈরি করা ঢাকা জেলার ওয়ারি থানার বলধা গার্ডেন। তার জমিদারী এলাকার নামানুসারে এর নাম বলধা গার্ডেন রাখা হয়। ঢাকার তেজগাঁও এলাকায়ও "নিমফ" নামে আরেকটি বাগানবাড়ি তৈরি করেন। এছাড়াও ওয়ারি থানায় ঐসময় একটি জাদুঘর প্রতিষ্ঠা করেছিলেন। যা পরবর্তীতে পাকিস্তান সরকার ঢাকা জাদুঘরে স্থানান্তর করেন।  অবকাঠামো বাড়িটিতে বসবাসের জন্য ৪০ কক্ষ বিশিষ্ট্য একটি ভবন তৈরি করা হয়। উপসনার জন্য একটি কালীমন্দির তৈরি করা হয়। এছাড়াও বাড়ির আঙ্গিনায় একটি বিশাল দিঘী, মাঠ ও স্কুল প্রতিষ্ঠা করা হয়।  বর্তমান অবস্থা বাড়িটি এখন পুরোপুরিভাবে ধ্বংস হয়ে গেছে। এখন বাড়ির দেয়ালগুলো ভেঙ্গে গিয়ে ছোট ছোট ইটের ঢিবির মতো ছড়িয়ে ছিটিয়ে পড়ে আছে। পূর্বপাশে প্রায় ২৫০ ফুট লম্বা, ০২ ফুট প্রশস্ত এবং কোথাও ২-৩ আবার কোথাও ৫-৭ ফুট উঁচু একটি দেয়াল বিদ্যমান রয়েছে। তবে জমিদারদের তৈরি করা বিভিন্ন স্থানের স্থাপনাগুলি (বলধা গার্ডেন) এখনো বেশ ভালো অবস্থায় রয়েছে।  আরো দেখুন বলধা গার্ডেন  তথ্যসূত্র  বিষয়শ্রেণী:গাজীপুর জেলার দর্শনীয় স্থান বিষয়শ্রেণী:গাজীপুর জেলার প্রত্নতাত্ত্বিক স্থাপনা বিষয়শ্রেণী:ঐতিহাসিক স্থান
এস্তাদিও মাইনেরো ব্রাজিলের বেলো অরিজন্ঠে এলাকায় অবস্থিত মিনাজ গারাইজ প্রদেশের সর্ববৃহৎ আন্তর্জাতিক ফুটবল স্টেডিয়াম। ১৯৬৫ সালে নির্মিত এ স্টেডিয়ামটি মাইনেরো () নামে প্রতিষ্ঠিত হলেও আনুষ্ঠানিকভাবে এস্তাদিও গভার্নাদোর মাগালায়েজ পিন্টো বা গভর্নর মাগালায়েজ পিন্টো স্টেডিয়াম নামে পরিচিত। এখানে ২০১৩ সালের ফিফা কনফেডারশন্স কাপের খেলা অনুষ্ঠিত হয়েছে। পাশাপাশি ২০১৪ সালের ফিফা বিশ্বকাপের খেলা আয়োজনের মর্যাদা পেয়েছে। এছাড়াও, ২০১৬ সালে ব্রাজিলে অনুষ্ঠিতব্য গ্রীষ্মকালীন অলিম্পিকের ফুটবল প্রতিযোগিতার বেশ কয়েকটি খেলা এখানে আয়োজনের সিদ্ধান্ত নেয়া হয়েছে।   দর্শক উপস্থিতি  ১৯৯৭ সালে ক্রুজিরো বনাম ভিলা নোভা’র মধ্যকার খেলায় ১৩২,৮৩৪ জন দর্শক সমাগম ঘটে স্টেট লীগের চূড়ান্ত খেলায় যা এ যাবৎকালের সর্ববৃহৎ। ঐ খেলায় স্টেডিয়ামে প্রবেশের জন্য নারী ও শিশুদেরকে কোন অর্থ প্রদান করতে হয়নি। ৭৪,৮৫৭ জন দর্শক টিকিট কেটে মাঠে প্রবেশ করেন। নিরাপত্তাজনিত কারণে মিনেইরাওয়ের আসন সংখ্যা কমিয়ে ফেলা হয় যা ৪০ বছরের মধ্যে সর্বনিম্ন। ২০০৪ সালে ফিফার নির্দেশে স্টেডিয়ামে ৭২,০০০ আসন রাখা হয়।  স্টেডিয়াম উদ্বোধনের পর থেকে বেলো অরিজন্ঠের তিনটি উল্লেখযোগ্য দল অ্যাটলেটিকো মিনেইরো, ক্রুজিরো এবং আমেরিকা (এমজি) মাঠটি অনুশীলনের জন্য ব্যবহার করে। এছাড়াও, মিনেইরাও স্টেডিয়ামে ব্রাজিল দলের আন্তর্জাতিক ফুটবল খেলার আয়োজন করা হয়।  মিনেইরাওয়ের মাঠে অনুষ্ঠিত সর্বাপেক্ষা গুরুত্বপূর্ণ ট্রফি জয়লাভকারী স্থানীয় ক্লাব দলগুলো হলো:  সুপারকোপা সুদামেরিকানা – ১৯৯১ (ক্রুজিরো)  ব্রাজিলিয়ান কাপ – ১৯৯৩, ২০০০, ২০০৩ (ক্রুজিরো)  কোপা লিবের্তাদোরেস – ১৯৯৭ (ক্রুজিরো), ২০১৩ (অ্যাটলেটিকো মিনেইরো)  ক্যাম্পিওনাতো ব্রাসিলেইরো সিরি এ – ২০০৩, ২০১৩ (ক্রুজিরো)   তথ্যসূত্র    আরও পড়ুন  ADEMG – Administração dos Estádios de Minas Gerais (Administration of the stadiums of Minas Gerais)  http://www.ademg.mg.gov.br/index.php?option=com_content&view=article&id=76&Itemid=83  Terra Esportes https://web.archive.org/web/20091018174321/http://www.benny75.com/hotsite/taca66/primeiro.html Bola na Area   বহিঃসংযোগ   প্রাতিষ্ঠানিক ওয়েবসাইট স্টেডিয়ামের ছবি স্টেডিয়াম গাইড নিবন্ধ ফিফা প্রোফাইল   বিষয়শ্রেণী:ব্রাজিলের ফুটবল মাঠ বিষয়শ্রেণী:ক্লাব অ্যাটলেটিবো মিনেইরাও বিষয়শ্রেণী:২০১৬ গ্রীষ্মকালীন অলিম্পিকের মাঠ বিষয়শ্রেণী:ক্রুজিরো এস্পোর্তো ক্লাব বিষয়শ্রেণী:২০১৪ ফিফা বিশ্বকাপের স্টেডিয়াম বিষয়শ্রেণী:অলিম্পিক ফুটবল মাঠ বিষয়শ্রেণী:১৯৬৫-এ সম্পন্ন ক্রীড়া মাঠ
মালাং (; ) একটি হিন্দি চলচ্চিত্র, যেটি পরিচালনা মোহিত সুরি এবং এতে মুখ্য ভূমিকায় অভিনয় করেছেন আদিত্য রয় কাপুর ও দিশা পাটানি। এতে অনিল কাপুর ও কুণাল খেমুও অভিনয় করেছেন। চলচ্চিত্রটির শুটিং ২০১৯ সালে শুরু হয় ও ২০২০ সালের ৭ই ফেব্রুয়ারি মুক্তি পায় চলচ্চিত্রটি।  শ্রেষ্ঠাংশে আদিত্য রয় কাপুর দিশা পাটানি অনিল কাপুর কুণাল খেমু  নির্মাণ চলচ্চিত্রটির শুটিং হয়েছে মরিশাস ও গোয়াতে।  মুক্তি ২০২০ সালের ৭ ফেব্রুয়ারি মুক্তি পায় চলচ্চিত্রটি।  তথ্যসূত্র  বহিঃসংযোগ     বিষয়শ্রেণী:হিন্দি ভাষার চলচ্চিত্র বিষয়শ্রেণী:২০২০-এর চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:ভারতীয় প্রণয়ধর্মী থ্রিলার চলচ্চিত্র বিষয়শ্রেণী:যশ রাজ ফিল্মস পরিবেশিত চলচ্চিত্র বিষয়শ্রেণী:২০২০-এর অ্যাকশন থ্রিলার চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:টি-সিরিজের চলচ্চিত্র বিষয়শ্রেণী:প্রতিশোধ বিষয়ক ভারতীয় চলচ্চিত্র বিষয়শ্রেণী:ভারতীয় প্রণয়ধর্মী অ্যাকশন চলচ্চিত্র
All fields   All fields   NB: you can use this blank template when there's no blank template for your feature, just erase the fields which will never be used for your feature (e.g. animal) for a castle.   Buildings & human creations   Bell  Building  All known types: Bell, Bridge, Building, Monument.   Nature protected areas   Nature  Other known types: National park, Nature, Protected area, Reserve.   Mountains etc.   Mountain  Range  Valley  All known types: Brown, Cave, Geology, Island, Mountain, Mountain range, Pass, Peninsula, Range, Valley.   Regions   Region   Settlements   Settlement  All known types: Borough, City, Settlement, Town, Township, Village.   Water   River  All known types: Creek, Lake, River, Reservoir, Stream, Water.
রাহুরি () ভারতের মহারাষ্ট্র রাজ্যের আহমেদনগর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫১১ মিটার (১৬৭৬ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে রাহুরি শহরের জনসংখ্যা হল ৩৪,৪৬৫ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭০%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে রাহুরি এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর বিষয়শ্রেণী:আহমেদনগর জেলার শহর ও নগর বিষয়শ্রেণী:আহমেদনগর জেলা
চার্লস ফ্রান্সিস রিখটার একজন মার্কিন ভূকম্পনবিদ এবং পদার্থবিজ্ঞানী। তিনি খ্যাতি লাভ করেন রিখটার ম্যাগনিটিউড স্কেলের আবিষ্কারক হিসেবে।  জীবনী রিখটার ১৯০০ সালের ২৬ এপ্রিল ওহাইওর ওভারপেকে জন্মগ্রহণ করেন। লস অ্যাঞ্জেলস হাই স্কুল থেকে গ্র্যাজুয়েট হয়ে তিনি স্ট্যানফোর্ড বিশ্ববিদ্যালয় এ ভর্তি হন এবং এখান থেকে ১৯২০ সালে উপস্নাতক ডিগ্রি অর্জন করেন। তিনি ১৯২৭ সালে রবার্ট মিলিকান এর গবেষণা সহযোগী হিসেবে কার্নেগী ইনস্টিটিউট অব ওয়াশিংটন এ যোগদান করেন। ১৯২৮ সালে তিনি ক্যালিফোর্নিয়া ইনস্টিটিউট অফ টেকনোলজিতে তাত্ত্বিক পদার্থবিজ্ঞানে পিএইচডির কাজ শুরু করেন। এই সময় তিনি ভূকম্পনবিদ্যায় আগ্রহী হয়ে উঠেন। তারপর তিনি প্যাসাডেনায় নতুন সিসমোলজিকাল গবেষণাগারে বেলো গুটেনবার্গের অধীনে কাজ করেন। ১৯৩২ সালে রিখটার এবং গুটেনবার্গ ভূমিকম্প উৎসের আপেক্ষিক আকার পরিমাপ করার জন্য একটি আদর্শ স্কেল উদ্ভাবন করেন। ১৯৩৭ সালে তিনি ক্যালিফোর্নিয়া ইনস্টিটিউট অফ টেকনোলজিতে ফিরে আসেন, যেখানে তিনি কর্মজীবনের বাকি অংশ কাটান। তিনি ১৯৫২ সালে ভূকম্পনবিদ্যার অধ্যাপক নিযুক্ত হন।  তথ্যসূত্র  বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:ক্যালিফোর্নিয়া ইনস্টিটিউট অব টেকনোলজির শিক্ষক বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:১৯০০-এ জন্ম বিষয়শ্রেণী:১৯৮৫-এ মৃত্যু বিষয়শ্রেণী:মার্কিন নাস্তিক
thumb|দাপ্তরিক প্রতিকৃতি, ২০২১ জন মার্টিন ম্যাকডোনেল (জন্ম ৮ সেপ্টেম্বর ১৯৫১) একজন ব্রিটিশ রাজনীতিবিদ যিনি ২০১৫ থেকে ২০২০ সাল পর্যন্ত এক্সচেকারের শ্যাডো চ্যান্সেলর হিসেবে দায়িত্ব পালন করেছেন। লেবার পার্টির একজন সদস্য, তিনি ১৯৯৭ সাল থেকে হেইস এবং হারলিংটনের সংসদ সদস্য (এমপি) ছিলেন।  ম্যাকডোনেল পার্লামেন্টে সোশ্যালিস্ট ক্যাম্পেইন গ্রুপের চেয়ার এবং লেবার রিপ্রেজেন্টেশন কমিটিতে দায়িত্ব পালন করেন; তিনি পাবলিক সার্ভিসেস নট প্রাইভেট প্রফিট গ্রুপেরও চেয়ারম্যান ছিলেন। তিনি অর্ধ মিলিয়নেরও বেশি শ্রমিকের প্রতিনিধিত্বকারী আটটি বামপন্থী ট্রেড ইউনিয়নের ট্রেড ইউনিয়ন কো-অর্ডিনেটিং গ্রুপের সংসদীয় আহ্বায়ক। ২০০৭ সালে টনি ব্লেয়ারের পদত্যাগের পর ম্যাকডোনেল লেবার পার্টির নেতার পদে দাঁড়ানোর চেষ্টা করেছিলেন, কিন্তু পর্যাপ্ত মনোনয়ন পেতে ব্যর্থ হন। লেবার-এর নির্বাচনী পরাজয়ের পর গর্ডন ব্রাউনের পদত্যাগের পর ২০১০ সালে তিনি আবার পার্টি নেতৃত্বের প্রার্থী হন, কিন্তু তিনি যথেষ্ট মনোনয়ন পেতে অক্ষম হবেন বলে মনে করে ডায়ান অ্যাবটের পক্ষে প্রত্যাহার করে নেন।  জেরেমি করবিনের পাশাপাশি, ম্যাকডোনেলকে পার্টির বামপন্থী গুরুত্বপূর্ণ ব্যক্তিত্ব হিসেবে দেখা হয়েছে। ২০১৫ সালে লেবার নেতা নির্বাচিত হওয়ার পর, কর্বিন ম্যাকডোনেলকে তার শ্যাডো ক্যাবিনেটে এক্সচেকারের শ্যাডো চ্যান্সেলর হিসেবে নিযুক্ত করেন। শ্যাডো চ্যান্সেলর হিসাবে, ম্যাকডোনেল অবকাঠামো এবং গবেষণার উপর ব্যয় বাড়ানোর প্রতিশ্রুতি দিয়েছিলেন, অর্থনীতির জন্য তার দৃষ্টিভঙ্গিকে " আইপ্যাড সহ সমাজতন্ত্র" হিসাবে বর্ণনা করেছিলেন।   তথ্যসূত্র   বহিঃসংযোগ  John McDonnell MP official constituency website  Website at ePolitix Public Services Not Private Profit  Historical  John4Leader official 2007 Leader campaign website John McDonnell, Labour MP for Hayes & Harlington official 2010 Leader campaign website  Speech by John McDonnell during Modern Slavery Bill debate in the House of Commons  |-  বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:ইংরেজ সমাজতাত্ত্বিক বিষয়শ্রেণী:ইংরেজ রিপাবলিকান বিষয়শ্রেণী:আইরিশ বংশোদ্ভূত ইংরেজ ব্যক্তি বিষয়শ্রেণী:ইংরেজ মার্ক্সবাদী বিষয়শ্রেণী:ব্রিটিশ সমাজতন্ত্রী বিষয়শ্রেণী:ব্রিটিশ মার্ক্সবাদী বিষয়শ্রেণী:বার্কবেক, লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৫১-এ জন্ম বিষয়শ্রেণী:এইচঅডিও মাইক্রোবিন্যাসসহ নিবন্ধ বিষয়শ্রেণী:ব্রুনেল ইউনিভার্সিটি লন্ডনের প্রাক্তন শিক্ষার্থী বিষয়শ্রেণী:যুক্তরাজ্যের সংসদ সদস্য ২০২৪-২০২৯ বিষয়শ্রেণী:যুক্তরাজ্যের কমন্সসভার স্বতন্ত্র সদস্য বিষয়শ্রেণী:লেবার ফ্রেন্ডস অব প্যালেস্টাইন অ্যান্ড দ্য মিডল ইস্ট বিষয়শ্রেণী:সমাজতান্ত্রিক প্রচারণা গোষ্ঠী বিষয়শ্রেণী:যুক্তরাজ্যে বামপন্থী রাজনীতি বিষয়শ্রেণী:বৃহত্তর লন্ডন কাউন্সিলের সদস্য বিষয়শ্রেণী:সেন্ট জোসেফ কলেজ, ইপসউইচে শিক্ষিত ব্যক্তি বিষয়শ্রেণী:লিভারপুলের রাজনীতিবিদ
সালাউদ্দিন আহমদ (জন্ম ১৯৬৭ সালে ঢাকা, বাংলাদেশ ) সমসাময়িক  বাংলাদেশী স্থপতি। তার প্রকল্পগুলির মধ্যে রয়েছে বসুন্ধরাতে করিম আবাসিক এলাকা।  তিনি ২০০১ সালে প্রতিষ্ঠিত এটেলিয়ার রবিন স্থপতিদের প্রধান স্থপতি। The Dhaka Studio, Thepenngazette.com, 27 April 2016Jury , Paperstudio-bd.com   জীবনী  সালাউদ্দিন পোর্টল্যান্ড স্টেট ইউনিভার্সিটি থেকে ১৯৯২ সালে ফাইন আর্টস ব্যাচেলর এবং পেনসিলভানিয়া বিশ্ববিদ্যালয় থেকে ১৯৯৭ সালে স্থাপত্যশিল্পের ওপর ডিগ্রি লাভ করেন। স্নাতকোত্তর পর, তিনি রবার্ট ভেন্টুরি এবং ডেনিস স্কট ব্রাউন, ওরেগন শহরের পোর্টল্যান্ড শহরের নগর পরিকল্পনা বিভাগের অফিসে কাজ করেন।  ১৯৯৯ থেকে ২০০০ সালের মধ্যে তিনি স্থপতি সাইফুল হকের সাথে কাজ করেন। ২০০১ সালে, তিনি ঢাকায় অবস্থিত তার নিজস্ব স্থপতি ফার্ম, এটেলিয়ার রবিন স্থাপত্য প্রতিষ্ঠা করেন।    শৈলী  শালাউদ্দীন আহমদ তার কাজকে শৃঙ্খলার মৌলিক ভিত্তি থাকা সত্ত্বেও স্থাপত্যের বিশালতা উপলব্ধি করার উদ্দেশ্য হিসেবে বর্ণনা করেন। Seminar on Parts, Whole and Architecture , Aust.edu তিনি একটি সৃজনশীল ক্ষেত্র হিসাবে স্থাপত্যশিল্পকে দেখেণ না বরং একটি প্রযুক্তিগত কারুকাজ হিসাবে দেখেন যাতে সমাধান বের করার জন্য সৃজনশীলতার প্রয়োজন বলে মনে করেন।    উল্লেখযোগ্য কাজ    ক্যাফে ম্যঙ্গো, গুলশান   করিম রেসিডেন্স   পুরস্কার    ২০০৯: আইসিই টুডে-অ্যাকু পেইন্টস, অনাবাসিক আবাসনের জন্য (অন্যান্য বিভাগ)    ২০১১: আবাসিক বিভাগে স্থাপত্যশিল্পে শ্রেষ্ঠত্বের জন্য বার্জার পুরস্কার 5th Berger Award for Excellence in Architecture (BAEA) Program, 2011 , Bergerbd.com, 9 janvier 2012   তথ্যসূত্র   বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী স্থপতি বিষয়শ্রেণী:ঢাকা জেলার ব্যক্তি বিষয়শ্রেণী:আধুনিকতাবাদী প্রকৌশলী
গীটারস - দ্য মিউজিয়াম () হল সুইডেনে উমিয়ার ডাউনটাউনে অবস্থিত একটি জাদুঘর। এটি একটি ইট-নির্মিত ভবন যা পূর্বে ভাসাকোলান স্কুলকে ধারণ করত। ভবনটিকে ১৯০৪ সাল থেকে বর্তমান।2014 Capital of Culture: highlights of Umeå, Sweden, Telegraph, retrieved 6 May 2014 এটি একটি রক ক্লাব, একটি রেস্তঁরা, একটি মিউজিক স্টোর এবং একটি রেকর্ড দোকানের সাথে স্থান ভাগাভাগি করে। ২০১৪ সালের জানুয়ারিতে উদ্বোধিত এ ভবনটি উমিয়ার ইউরোপীয় সাংস্কৃতিক রাজধানীর সাথে সম্পর্কযুক্ত।  জাদুঘরটি যৌথভাবে মিউজিক স্টোরের পিছনের লোকদের নিয়ে পরিচালিত হত, ফোরসাউন্ড এবং রক ক্লাব স্খারিনস্কা (যা স্খারিনস্কা ভিলান প্রতিষ্ঠার পর নাম বদলে স্খারিনস্কা হয়), গীটারস মিউজিয়ামের বিনিয়োগের মধ্যে আছেন। উমিয়া পৌরসভা সংস্কার এবং প্রতিজ্ঞা অভিযোজনের মাধ্যমে এই জাদুঘরকে সমর্থন দেন, এবং এর সাথে ২০১৪-২০১৫ সালে একটি বার্ষিক ২.৪ মিলিয়ন সুইডীয় ক্রোনারের কো-ফাউন্ডিংও দেয়া হয়।   সংগ্রহ  এই জাদুঘরের সংগ্রহ মূলত ১৯৫০ সাল থেকে ১৯৬০ সালের মধ্যকার ইলেকট্রিক গীটার এবং সেইসাথে ইলেকট্রিক বেজ গীটার, অ্যামপ্লিফায়ার এবং ইলেকট্রিক গীটারের ইতিহাসের সাথে সম্পর্কযুক্ত অন্যান্য সরঞ্জাম নিয়ে। ১৯৭০ সাল পর্যন্ত মাইকেল ও স্যামুয়েল আহ্‌দেন ভ্রাতৃদ্বয়ই এই সংগ্রহ করেন। তবে এরপরও জাদুঘর খোলার আগ পর্যন্ত এর সংগ্রহ পাবলিক করা হয়নি।  সংগ্রহের সবচেয়ে আকর্ষণীয় গীটারসমূহের মধ্যে ১৯৫৮ সালের একটি গিবসন ফ্লাইং ফাইভ, একটি ১৯৬০ সালের লেস পল এবং একটি ১৯৫০ সালের ফেন্ডার ব্রডকাস্টার রয়েছে। মোট ৫০০ গীটারের মাধ্যমে জাদুঘরটি আন্তর্জাতিক আকর্ষণ কুড়োয়। একে এই ধরনের জাদুঘরসমূহের মধ্যে সারা পৃথিবীতে বৃহত্তম বলা হয়।  জাদুঘরের নিজের সংগ্রহ বাদেও এতে সাময়িক প্রদর্শনীর জন্য কক্ষ রয়েছে। এর শুরুর দিক চিহ্নিতকরণ করবার জন্য জাদুঘরে 'ফোক্রোরসীয়ার্কিভেট (জনপ্রিয় আন্দোলনের আর্কাইভ) কর্তৃক আয়োজিত উমিয়া - দ্য ইউরোপীয়ান ক্যাপিটাল অফ হার্ডকোর ১৯৮৯-২০০০-এর প্রদর্শনী অনুষ্ঠিত হয়।   তথ্যসূত্র    বহিঃসংযোগ   গীটারস - দ্য মিউজিয়াম  দ্য গীটারিস্ট, অক্টোবর ২০১৩: "বিল্ডিং দ্য ড্রীম" (pdf)  Umea.se: "Den hemliga gitarrsamlingen" (সুইডীয়)  বিষয়শ্রেণী:২০১৪-এ প্রতিষ্ঠিত জাদুঘর বিষয়শ্রেণী:বাদ্যযন্ত্রের জাদুঘর বিষয়শ্রেণী:জাদুঘর বিষয়শ্রেণী:ভ্যাস্টারবটেন প্রদেশের জাদুঘর বিষয়শ্রেণী:উমিয়া
মাহমুদ রকি জেলা (ফার্সি: ولسوالی محمود راقی) আফগানিস্তানের কপিসা প্রদেশের পশ্চিম অঞ্চলে অবস্থিত একটি জেলা। ভৌগোলিক অবস্থান অনুযায়ী জেলাটির দক্ষিণে পারভন প্রদেশ এবং এছাড়াও কপিসা প্রদেশের অন্যান্য জেলাগুলির সাথে সম্পৃক্ততা রয়েছে: যেমন: নেজরাব জেলা এবং পূর্বে উত্তর কোহিসন জেলা এবং দক্ষিণবঙ্গে তাগাব জেলা রয়েছে। জেলাটির কেন্দ্রীয় শহরের নাম হচ্ছে মাহমুদ রকি - যেটি প্রাদেশিক রাজধানী হিসেবে পরিচালিত হয়ে থাকে। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৫৬,৮০০ জন এর মত।  বহিঃসংযোগ AIMS District Map  বিষয়শ্রেণী:কপিসা প্রদেশের জেলা
এটি স্ট্যানলি কুবরিক পরিচালিত চলচ্চিত্রে যে সকল অভিনয়শিল্পী একাধিকবার অভিনয় করেছেন তাদের তুলনামূলক সংক্ষিপ্ত তালিকা। একাধিক চলচ্চিত্রে অভিনয় করেছেন এমন কিছু অভিনয়শিল্পীদের তালিকা এই বিভাগে অন্তর্ভুক্ত করা হয়েছে। নির্দিষ্ট চলচ্চিত্রে সুনির্দিষ্ট চরিত্র বিশদ বিবরণের জন্য পৃথক চলচ্চিত্রগুলির পাতা দেখা যেতে পারে।  পুনরাবৃত্ত অভিনয়শিল্পীদের সারণী এদের মধ্যে কয়েকজন তাদের ভূমিকায় অভিনয়ের জন্য কোন স্বীকৃতি পান নি।  জেমস বি. হ্যারিস চারটি চলচ্চিত্রে কুবরিকের সাথে সহ-প্রযোজক এবং সহ-রচয়িতা হিসাবে কাজ করেছিলেন, কিন্তু এখানে শুধুমাত্র তার অভিনয় কৃতিত্ব তালিকাভুক্ত করা হয়েছে।  যদিও সঙ্গীত রচয়িতা এবং শিল্প নির্দেশক হিশাবে কুবরিকের চলচ্চিত্রে তার মেয়েদের অবদান ছদ্মনামে জমা হয়, যদিও তাদের স্বীকৃতি দেয়া হয় নি। কুব্রিকের ন্ত্রী ক্রিশ্চিয়ান কুবরিককে প্যাথস অব গ্লোরি চলচ্চিত্রে ক্রিশ্চিয়ান হারলান হিসাবে কৃতিত্ব দেওয়া হয়েছে।  rowspan=2  !   !   !   !   !   !   !   !   !   !   !   !   !  ফ্রাঙ্ক সিলভেরা  |  |  |  |  |  |  |  |  |  |  |  |  | রুথ সোবোটকা  |  |  |  |  |  |  |  |  |  |  |  |  | জো টার্কেল  |  |  |  |  |  |  |  |  |  |  |  |  | টিমোথি ক্যারি  |  |  |  |  |  |  |  |  |  |  |  |  | স্টার্লিং হেইডেন  |  |  |  |  |  |  |  |  |  |  |  |  | কার্ক ডগলাস  |  |  |  |  |  |  |  |  |  |  |  |  | জেমস বি. হ্যারিস  |  |  |  |  |  |  |  |  |  |  |  |  | ক্রিস্টিয়ান কুবরিক  |  |  |  |  |  |  |  |  |  |  |  |  | পিটার সেলার্স  |  |  |  |  |  |  |  |  |  |  |  |  | এড বিশপ  |  |  |  |  |  |  |  |  |  |  |  |  | বার্নেল টাকার  |  |  |  |  |  |  |  |  |  |  |  |  | লিওনার্ড রোসিটার  |  |  |  |  |  |  |  |  |  |  |  |  | মার্গারেট টাইজ্যাক  |  |  |  |  |  |  |  |  |  |  |  |  | ভিভিয়ান কুব্রিক  |  |  |  |  |  |  |  |  |  |  |  |  | স্টিভেন বার্কফ  |  |  |  |  |  |  |  |  |  |  |  |  | এন্থনি শার্প  |  |  |  |  |  |  |  |  |  |  |  |  | প্যাট্রিক ম্যাজি  |  |  |  |  |  |  |  |  |  |  |  |  | প্যাট রোচ  |  |  |  |  |  |  |  |  |  |  |  |  | ফিলিপ স্টোন  |  |  |  |  |  |  |  |  |  |  |  |  | নরমান গে  |  |  |  |  |  |  |  |  |  |  |  |  | গডফ্রে কুইগলি  |  |  |  |  |  |  |  |  |  |  |  |  |ক্যাথারিনা কুবরিক  |  |  |  |  |  |  |  |  |  |  |  |  | লিওন ভিটালি  |  |  |  |  |  |  |  |  |  |  |  |  |  তথ্যসূত্র  বিষয়শ্রেণী:স্ট্যানলি কুবরিক বিষয়শ্রেণী:অভিনয়শিল্পীর তালিকা বিষয়শ্রেণী:স্ট্যানলি কুবরিক পরিচালিত চলচ্চিত্র
ব্যবহার  The  template works together with . See documentation there.  বিষয়শ্রেণী:ফরম্যাটিং ও ফাংশন উইকিপিডিয়া টেমপ্লেট  bo:Template:Nowrap end cy:Nodyn:Diwedd dimamlapio da:Skabelon:Nowrap end dsb:Pśedłoga:Nowrap end en:Template:Nowrap end et:Mall:Nowrap end fa:الگو:پایان نشکن fr:Modèle:Nowrap end glk:الگو:Nowrap end hr:Predložak:Nowrap end hsb:Předłoha:Nowrap end mzn:شابلون:Nowrap end no:Mal:Nowrap end mk:Шаблон:Безпрелом-почеток mr:साचा:Nowrap end ms:Templat:Nowrap end id:Templat:EndSpan ie:Avise:Nowrap end ja:Template:Nowrap end pt:Predefinição:Nowrap end tpi:Template:Nowrap end ru:Шаблон:Nowrap end sk:Šablóna:Nowrap koniec sl:Predloga:Brezpreloma konec sv:Mall:Nowrap end tr:Şablon:Nowrap end uz:Andoza:Wrap zh:Template:Nowrap end
১ নং রাজ্য সড়ক (পশ্চিমবঙ্গ) পশ্চিমবঙ্গের সীমান্ত শহর বনগাঁ থেকে শুরু হয়ে চাকদহ, কল্যাণী, ব্যারাকপুর, কলকাতা, বারুইপুর, জয়নগর হয়ে কুলপি পর্যন্ত দিয়ে শেষ হয়েছে। এই সড়কের মোট দৈর্ঘ্য ১৫১ কিলোমিটার।এই রাজ্য সড়কটি এক দিকে বনগাঁ ও চাকদহর সংযোগ ঘটিয়েছে আবার কল্যাণী ও ব্যারাকপুর এর সঙ্গে কলকাতা এবং কুলপির সঙ্গে কলকাতার সংযোগ ঘটিয়েছে।  আরও পড়ুন  পশ্চিমবঙ্গের রাজ্য সড়কের তালিকা   তথ্যসূত্র   বিষয়শ্রেণী:উত্তর চব্বিশ পরগনা জেলার রাজ্য সড়ক বিষয়শ্রেণী:নদিয়া জেলার রাজ্য সড়ক বিষয়শ্রেণী:কলকাতা জেলার রাজ্য সড়ক বিষয়শ্রেণী:দক্ষিণ চব্বিশ পরগনা জেলার রাজ্য সড়ক বিষয়শ্রেণী:পশ্চিমবঙ্গের রাজ্য সড়ক
রেজিনগর রেলওয়ে স্টেশন	 পূর্ব রেলওয়ে অঞ্চলের শিয়ালদহ রেল বিভাগের শিয়ালদহ – রানাঘাট – লালগোলা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলার রেজিনগর, বেলডাঙা II সিডি ব্লকে অবস্থিত। এই স্টেশনটি স্টেশনের পার্শ্ববর্তী এলাকায় ছাড়া রেজিনগরে  রেল পরিষেবা প্রদান করে থাকে। কয়েকটি বৈদ্যুতিক একাধিক পরিবহন (ইএমইউ) এবং লালগোলা যাত্রীবাহী ট্রেন রেজিনগর রেলওয়ে স্টেশনে চলাচল করে। শিয়ালদা এবং রেজিনগর রেলওয়ে স্টেশন দূরত্ব ১৫৯ কিলোমিটার।   অবস্থান  রেজিনগর রেলওয়ে স্টেশন মুর্শিদাবাদ জেলার রেজিনগর, বেলডাঙা II সিডি ব্লকে অবস্থিত। এই স্টেশন থেকে পরবর্তী স্টেশন হল - বেলডাঙা রেলওয়ে স্টেশন এবং পূর্ববর্তী স্টেশন হল সিরাজনগর হল্ট রেলওয়ে স্টেশন।   ইতিহাস  ১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল। শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল।   ১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল।   পরিকাঠাম   স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। রেজিনগর রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।  রেজিনগর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ  ২০০৪ সালে রেজিনগর রেলওয়ে স্টেশন সহ কৃষ্ণনগর-লালগোলা বিভাগটি বৈদ্যুতিক একাধিক পরিবহন ইএমইউ পরিষেবার জন্য বৈদ্যুতীকরণ করা হয়েছিল। ২০১০ সালে ২ টি রেললাইন বা রেলট্র্যাক করা হয়েছিল।   রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং কৃষ্ণনগর ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।   প্রশাসন ও  নিরাপত্তার ব্যবস্থা  রেজিনগর রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।   তথ্যসূত্র   বিষয়শ্রেণী:মুর্শিদাবাদ জেলার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
দেবেন্দ্র মহাদেবরাও ভুয়ার  হলেন একজন ভারতীয় রাজনীতিবিদ যিনি স্বাভিমানী পক্ষের রাজনীতির সাথে যুক্ত। তিনি মহারাষ্ট্র বিধানসভার একজন সদস্য।  রাজনৈতিক জীবন ২০১৯ সালে মহারাষ্ট্রে বিধানসভা নির্বাচন অনুষ্ঠিত হয়। নির্বাচনে দেবেন্দ্র মহাদেবরাও ভুয়ার মোরশি বিধানসভা কেন্দ্র থেকে মহারাষ্ট্র বিধানসভার সদস্য হিসেবে নির্বাচিত হন। তিনি বাদে স্বাভিমানী পক্ষের সব প্রার্থী নির্বাচনে পরাজিত হন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:স্বাভিমানী পক্ষের রাজনীতিবিদ বিষয়শ্রেণী:মহারাষ্ট্র বিধানসভার সদস্য
থাম্ব| আর্মস অফ স্মিথ: অথবা, তিনটি ডেমি-গ্রিফিনের মধ্যে একটি শেভরন কোটাইজড সেবল যা পরস্পরকে সম্মান করে শেষ দুই প্রধানের মধ্যে কূপ করা হয়েছে, যেমনটি ব্যবহার করেছেন তার ৩য় ছেলে রবার্ট স্মিথ, ১ম ব্যারন ক্যারিংটন (১৭৫২-১৮৩৮) এবং ভিভিয়ান স্মিথ, ১ম ব্যারন বিসেস্টার (১৮৬৭-১৯৫৬), তার ৬ষ্ঠ ছেলে জন স্মিথের (১৭৬৭-১৮৪২) প্রপৌত্র Debrett's Peerage, 1968, p.223, Smith/Carington, Baron Carrington; p.145, Smith, Baron Bicester, both descendants of the banker Abel Smith (১৭১৭–১৭৮৮) এবং তার জ্যেষ্ঠ ভাই স্যার জর্জ স্মিথ, 1ম ব্যারোনেট (সি. 1714-1769) As visible on his monument in St. Oswald’s parish church, East Stoke অ্যাবেল স্মিথ (১৪ মার্চ ১৭১৭ সালে বাপ্তিস্ম গ্রহণ করেন - ১২ জুলাই ১৭৮৮) ইংল্যান্ডের নটিংহামের কাছে উইলফোর্ডের প্যারিশের উইলফোর্ড হাউসের একজন ছিলেন তার সময়ের অন্যতম প্রধান ব্যাঙ্কার J. Leighton Boyce, Smith's the Bankers 1658–1958 (1958). এবং তিনবার সংসদ সদস্য হিসেবে দায়িত্ব পালন করেন।  তিনি ১৭৮৮ সালের ১২ জুলাই উইলফোর্ডে একাত্তর বছর বয়সে মারা যান, Drewry’s Derby Mercury, 10-17 July 1788. এবং নটিংহামের সেন্ট পিটার চার্চে তাকে সমাহিত করা হয়। Harry Tucker Easton, The History of a Banking House (London, 1903), 14.   তথ্যসূত্র   বিষয়শ্রেণী:স্মিথ-কারিংটন পরিবার বিষয়শ্রেণী:গ্রেট ব্রিটেনের সংসদ সদস্য ১৭৮৪-১৭৯০ বিষয়শ্রেণী:গ্রেট ব্রিটেনের সংসদ সদস্য ১৭৮০-১৭৮৪ বিষয়শ্রেণী:গ্রেট ব্রিটেনের সংসদ সদস্য ১৭৭৪-১৭৮০ বিষয়শ্রেণী:১৭৮৮-এ মৃত্যু বিষয়শ্রেণী:১৭১৭-এ জন্ম বিষয়শ্রেণী:সেন্ট জার্মান্সের গ্রেট ব্রিটেনের সংসদ সদস্য বিষয়শ্রেণী:সেন্ট আইভসের গ্রেট ব্রিটেনের সংসদ সদস্য